Kofeiin

Kofeiin  on metüülksantiinide klassi kuuluv kesknärvisüsteemi stimulant, mis on enimtarbitav psühhoaktiivne aine maailmas. Seda tarvitatakse eeskätt aine ärkvelolekut soodustavate, ergogeensete (füüsilist sooritust soodustavate) ja nootroopsete (kognitiivsust soodustavate) omaduste pärast, samuti ka meelelahutuslikult või sotsiaalses kontekstis. Kofeiin töötab takistades adenosiini seondumist vastavate retseptoritega, vältides niiläbi aine toimet depressandina ja soodustades samas atsetüülkoliini vabanemist.

Kofeiini leidub kohvipuu, hiina teepõõsa, kakaopuu, paraguai astelpõõsa ehk mate, guaraana ja muude taimede viljades.Ain Raal,"Farmakognoosia: Õpik kõrgkoolidele", lk 393, 2010, Tartu Ülikooli Kirjastus, ISBN 978-9949-194-12-4.  

 Tähistused 
Kofeiini IUPAC-i nimetus on 1,3,7-trimetüül-1H-puriin-2,6(3H,7H)-dioon; ladina keeles nimetatakse seda coffeinum-iks.

Keemiline valem on C8H10N4O2.

 Kofeiiniallikad 
Rohkelt esineb kofeiini kohvipuu ubades, teepõõsa lehtedes, guaraana-pauliinia marjades ning väheses koguses kakaoubades, koolapähklis ja okseiileksis. Guaraana-pauliiniast saadavat kofeiini nimetatakse vahel guaraniiniks, matest saadavat kofeiini mateiiniks ja teest saadavat kofeiini teiiniks.

Taimedes töötab kofeiin pestitsiidina, tappes putukad, kes söövad seda taime.

Kofeiinisisaldus taimeelundite lõikes võib varieeruda ja oleneb paljudest teguritest (niiskus, röstimine jpt). 

Looduslikud kofeiiniallikad (osaline)Hiroshi Ashihara, Alan Crozier, Atsushi Komamine,http://books.google.ee/books?id=r98iNr_1590C&pg=PT246&dq=caffeine+and+plant+interactions&hl=et&sa=X&ei=QvcmU7HUMom74ASTnYH4CA&redir_esc=y#v=onepage&q=caffeine%20and%20plant%20interactions&f=false Plant Metabolism and Biotechnology, Wiley, Google'i raamat veebiversioon (vaadatud 17.03.2014) (inglise keeles)
Taime ladinakeelne nimetusTaime eestikeelne nimetusTaimeosaKofeiinisisaldus (%)Camellia sinensishiina teepõõsas lehed2–3Coffea arabicaaraabia kohvipuu kohviubades (araabika kohv)1Coffea canephorakongo kohvipuukohviubades (robusta kohv)2Coffea eugenioideskohviubades0,4Theobroma cacaoharilik kakaopuu kakaoubades 0,6Ilex paraquariensis paraguai iilekslehtedes0,9Paullinia cupanaguaraana-pauliinia marjades4
Kasutamine ja toime
Kofeiin on kesknärvisüsteemi stimulant, mis kõrvaldab uimasuse ja taastab erksuse. Vaimset ja motoorset tegevust soodustava toime põhjuseks peetakse kofeiini mõju adenosiini retseptoritele. Adenosiin on organismis tekkiv aine, mis põhjustab väsimustunnet, ahendab veresooni, rahustab südant. Kofeiini molekul sarnaneb keemiliselt struktuurilt adenosiiniga. See võimaldab tal seostuda raku pinnal asuvate adenosiini retseptoritega, kuid mitte aktiveerida neid. Selle tulemusena on häiritud adenosiini poolt vahendatud signaali ülekanne. Toimuva protsessi iseloomu selgitus leidub artiklis "Antagonist".

Kofeiini sisaldavate jookide populaarsuse tõttu on kofeiin kõige kasutatavam mõnuaine ja levinum legaalne (käsimüügis) psühhoaktiivne aine.

Looduses leidub kofeiini koos teiste puriinalkaloididega (teofülliin ja teobromiin), mis on südamestimulandid. 

Kofeiin kuulub psühhoanaleptikumide hulka. Kofeiini kasutatakse koos teiste toimeainetega mitmetes ravimites (nt Coldrex, Grippostad C, Panadol Extra, Solpadeine jpt), et need tõhusamalt mõjuksid, näiteks koos ergotamiiniga migreeni ravis või valuvaigistitega (näiteks aspiriin või paratsetamool), aga ka eraldi kofeiinitablettidena. Süstelahusena kasutatakse kofeiini enneaegsete vastsündinute intensiivravis teatud näidustuste korral. Ravimi omaduste kokkuvõte, Veebiversioon (vaadatud 17.03.2014)

Kofeiini kasutatakse ka antihistamiinide tekitatud uimasuse tõrjumiseks.

ATC-kood on N06BC01, ATCvet-kood QN06BC01.

 Teadusuuringud 
Kofeiini tarbimine võib suurendada pisaravedeliku moodustumist ja ühe uuringu kohaselt võiks see mõnel inimesel leevendada kuiva silma sündroomi sümptomeid.Yael Waknine, Caffeine May Relieve Dry Eye Syndrome, 25. aprill 2012, veebiversioon (vaadatud 22.02.2015)(inglise keeles)

 Vaata ka 
 Kofeiinimürgistus
 Kofeiinitustamine
 Kofeinism

 Viited 

 Välislingid 
 Anti Kalda, Kohv – midagi enamat kui hommikune ärataja, Horisont 3/2007, veebiversioon (vaadatud 16.03.2014)
 Lauri Jürisoo, Kuidas kofeiin kohvioa seest kätte saadakse (ja mida sellega tehakse), 5. detsember 2012 12:20, veebiversioon (vaadatud 16.03.2014)
 Zheng-lai Ma, Yang Qin, Guang Wang, Xiao-di Li, Rong-rong He, Manli Chuai,Hiroshi Kurihara, Xuesong Yang, Exploring the Caffeine-Induced Teratogenicity on Neurodevelopment Using Early Chick Embryo, 28. märts 2012, veebiversioon (vaadatud 16.03.2014) (inglise keeles)
 Wenqing Li, PhD; Jiali Han, PhD; Abrar A. Qureshi, MD, MPH, No Association Between Coffee and Caffeine Intake and Risk of Psoriasis in US Women, Arch Dermatol. 2012;148(3):395-397. doi:10.1001/archdermatol.2011.2933, veebiversioon (vaadatud 11.01.2015)(inglise keeles)

Kategooria:Alkaloidid
Kategooria:Kohv